Arnaud Bonatti
arnaud.bonatti@gmail.com 2014-2019
Miquel-Àngel Burgos i Fradeja
miquel.angel.burgos@gmail.com 2020

# Començament

Quan s'obre el Taquin per primera vegada, mostra una partida de trencaclosques de 15 fitxes.

La partida es juga amb el ratolí. Per a fer un moviment:

Feu clic en una fitxa de la fila o columna de l'espai buit.

Si feu clic en una fitxa que no es pot moure, el joc us avisa que el moviment no és possible.

Sempre podeu desfer un moviment: feu clic al botó del comptador de moviments de la barra de capçalera i seleccioneu Desfés al menú desplegable.

Per a començar una partida nova –tant si heu acabat la partida actual com si no–, feu clic al botó Partida nova de la barra de capçalera per a anar a la Pantalla d'inici.

També podeu jugar amb el teclat si ho preferiu.

A les execucions següents, el Taquin mostrarà un trencaclosques amb les mateixes regles i dimensions que el darrer a què s'hagi jugat, de manera que podria ser una partida de trencaclosques de 16 fitxes.